Source: https://m.monitorulsv.ro/Sport-local/2018-01-31/Sansele-de-salvare-de-la-retrogradare-ale-CSU-Suceava-au-crescut-dupa-retragerea-din-campionat-a-celor-de-la-HC-Odorhei
Timestamp: 2018-11-19 02:45:26+00:00

Document:
Sport local: Şansele de salvare de la retrogradare ale CSU Suceava au crescut după retragerea din campionat a celor de la HC Odorhei » Monitorul de Suceva - Wednesday, 31 January 2018
Şansele de salvare de la retrogradare ale CSU Suceava au crescut după retragerea din campionat a celor de la HC Odorhei
Handbaliştii suceveni au aflat că doar o singură echipă retrogradează direct
Sezonul de primăvară al Ligii Naţionale de handbal masculin s-a reluat duminică, cu partida Potaissa Turda – CSM Făgăraş, însă grosul partidelor din etapa a XVI-a vor avea loc astăzi şi mâine. Din nefericire, competiţia va continua într-un format incomplet, ţinând cont că gruparea HC Odorhei, una dintre fruntaşele întrecerii, şi-a anunţat retragerea din campionat după ce a rămas fără nici un fel de sprijin în urma decesului principalului finanţator, senatorul Attila Verestoy.
Primăria oraşului şi sponsorii grupării harghitene au constat că nu pot asigura bugetul echipei, astfel că, din păcate, conducerea clubului a fost obligată să decidă retragerea din campionat. În aceste condiţii, HC Odorhei va pierde toate partidele rămase de disputat din sezonul regulat, cu scorul de 10-0. Beneficiare după această retragere par a fi Minaur Baia Mare, favorită în acest moment la locul 8, care duce în play-off, dar şi formaţiile din subsolul clasamentului, printre care şi CSU Suceava. Astfel, după forfaitul celor de la Odorhei, va mai retrograda direct o singură echipă şi nu două, cum era stabilit iniţial.
„Se poate spune că şansele noastre de menţinere în Liga Naţională au crescut după retragerea grupării din Odorhei. Oricum, noi nu am abandonat nici lupta pentru play-off, chiar dacă distanţa care ne separă de Minaur este de cinci puncte, iar băimărenii au reuşit să se întărească pe ultima sută de metri cu trei jucători de la proaspăt desfiinţata HC Odorhei. În cazul în care însă ne vom clasa pe o poziţie de play-out la finalul sezonului regulat, lupta pentru evitarea retrogradării rămâne una dificilă, în condiţiile în care din cinci echipe una va retrograda direct, iar alte două vor merge la baraj. Toate adversarele noastre s-au întărit aşa că trebuie să fim foarte atenţi şi să abordăm toate meciurile cu maximă concentrare”, a declarat antrenorul grupării sucevene, Adrian Chiruţ.
Astăzi, în primul meci oficial din 2018, CSU Suceava va avea o misiune dificilă, urmând să evolueze pe terenul grupării CSM Bucureşti. Chiar dacă universitarii pornesc cu şansa a doua în această întâlnire, Adrian Chiruţ spune că echipa sa va încerca să facă un meci bun, mai ales că jucătorii săi vor juca fără presiune, neavând nimic de pierdut.
Partida CSM Bucureşti – CSU Suceava va începe la ora 17.30 şi va fi transmisă în direct de postul de televiziune TVR HD.
Potaissa Turda – CSM Făgăraş 30 – 20 (14 – 8)
CSM Bucureşti – CSU Suceava (miercuri, ora 17.30, TVR HD)
CSM Focşani – Minaur Baia Mare (miercuri, ora 18.00)
Politehnica Timişoara – Dobrogea Sud (miercuri, ora 19.00, Digi şi Telekom Sport)
Politehnica Iaşi – HC Vaslui ( joi, ora 17.00)
Dinamo Bucureşti – Dunărea Călăraşi ( joi, ora 17.30, TVR HD)
Steaua Bucureşti – HC Odorhei ( joi, ora 19.00, Digi şi Telekom Sport)
2. AHC Potaissa Turda 16 11 0 5 460 411 33
3. SCM Politehnica Timişoara 15 10 2 3 409-347 32
5. AHC Dobrogea Sud 15 9 3 3 388-359 30
6. CSM Bucureşti 15 9 1 5 420-390 28
7. Dinamo Bucureşti 15 9 0 6 440-411 27
8. AHC Dunărea Călăraşi 15 8 1 6 388-395 25
9. CS Minaur Baia Mare 15 6 0 9 374-393 18
10. CSM Focşani 2007 15 4 1 10 355-388 13
13. CSM Făgăraş 16 3 1 12 395-454 10
14. CS Politehnica Iaşi 15 1 1 13 401-480 4

References: CSM 
 CSM 
 CSM 
 CSM 

CSM 

CSM 
 CSM 
 CSM 
 CSM